চট্টগ্রাম উন্নয়ন কর্তৃপক্ষের চেয়ারম্যান আবদুচ ছালাম বলেছেন, ‘বাংলাদেশ সামপ্রদায়িক সমপ্রীতির দেশ। এখানে সব ধর্মের লোক নিজ নিজ ধর্ম এবং রীতি-নীতি স্বাধীনভাবে পালন করে আসছে। আওয়ামীলীগ সরকার ক্ষমতায় আছে বলেই এটা সম্ভব হয়েছে।’ তিনি আরো বলেন, বাংলাদেশ এখন বিশ্বের দ্রুততম অগ্রগতির দেশগুলোর মধ্যে তৃতীয় স্থানে। জননেত্রী শেখ হাসিনার দূরদর্শী নেতৃত্বের কারণেই এ অর্জন সম্ভবপর হয়েছে। তাই দেশের উন্নয়ন ও অগ্রগতির ধারাকে অব্যাহত রাখতে আবারো নৌকায় ভোট দিয়ে শেখ হাসিনাকে প্রধানমন্ত্রী নির্বাচিত করতে হবে। দেশের স্বাধীনতার পরাজিত শক্তিরা চায় না যে, বাংলাদেশ এগিয়ে যাক। তাই তারা নানাভাবে ষড়যন্ত্রে লিপ্ত রয়েছে। গত মঙ্গলবার চান্দগাঁও সর্বজনীন কেন্দ্রীয় বৌদ্ধ বিহার প্রাঙ্গণে এলাকাবাসীর সাথে মতবিনিময় সভায় প্রধান অতিথির বক্তব্যে তিনি এসব কথা বলেন ।